Bybelskool » Wat is die Seun? – Filippense 2:9-11
God het Hom tot die hoogste posisie verhoog en aan Hom die Naam gegee wat belangriker is as elke ander naam. Só sal by die noem van Jesus se heerlike Naam elke knie in die hemel en op die aarde en onder die aarde buig, en elke tong sal bely: “Jesus Christus is Here!” En só sal God die Vader verheerlik word! (NLV)
1. Hierdie teks moet in samehang met Filippense 2:5-8 gelees word, die beskrywing van Jesus se selfontlediging. Fokus egter op die beskrywing van Jesus as Here in Filippense 2:9-11. Wat tref jou van sy status ná sy opstanding uit die dood?
2. Wat beteken Jesus as Here vir jou? En vir hierdie wêreld?
3. Lees die verse later vandag weer om jou te herinner dat God in Jesus Christus jou Here is.
4. Jy kan later vanaand die verse weer in die konteks van Filippense 2 lees en my bydrae daaroor: Filippense 2:5-30 – Jesus se selfontlediging inspireer ons as ligdraers in die wêreld.